මෙයින් බියට පත් කුඩා හාමුදුරුවන් සිහි මුර්ජා වී ඇදගෙන වැටී ඇත.මෙම අවස්ථාවේ නිදිමැරීමට පැමිණි අනිත් හිමිනමට දැකගත හැකිවූයේ කුඩා හිමිපාණන් සිහි මුර්ජාව වැටී සිටින අයුරුය.මේ අවස්ථාවේ වහාම අනිකුත් වැඩිහිටි හාමුදුරුවන් ගෙන්වා සිහි මුර්ජා වී සිටි කුඩා හිමියන්ට පිරිත් පැන් හිස , විස්තරය විමසූ විට එම හාමුදුරුවන් විකාරයෙන්ම සිදුවූ සිද්ධිය නායක හාමුදුරුවන්ට පැවසීමත් සමග මහසෝනා හිඟන වේෂයක් මවාගෙන මළ සිරුර ගෙන යාමට උත්සාහගෙන ඇති බව වැටහුණි.මෙම සිද්ධියෙන් බරපතළ රෝගාතුර තත්ත්වයට පත් කුඩා හාමුදුරුවන්ගේ විකාර තත්ත්වය අඩු නොවුන හෙයින් ප්‍රදේශයේ දක්ෂ කට්ටඩියකු ගෙන්වා පරීක්ෂා කිරීමේදී එම හාමුදුරුවන් සුවපත් කිරීමට ඉර මුදුන් පිදේනියක් සමග තොවිලයක් කළ යුතු බවට දන්වන ලදි.පැවිදි බිමේ සිටියදී තොවිලයක් කිරීමට නොහැකි බැවින් එම හිමිනමට අකමැත්තෙන් වුවත් සිවුරු හැරීමට සිදුවිය.